open-index/open-wikipedia-markdown huggingface dataset:
Spojená škola sv. Františka z Assisi

**Cirkevná základná škola sv. Františka z Assisi** je jedinou cirkevnou základnou školou v okrese Bratislava IV. Svoju činnosť začala 2. septembra 2003. V školskom roku 2003/2004 boli otvorené triedy 1. — 4. ročníka. V súčasnosti CZŠ otvára brány pre 250 žiakov základnej školy v 13 triedach. Pre žiakov prvého stupňa sú otvorené 4 oddelenia školského klubu.

Od školského roka 2009/2010 je k CZŠ pridružené aj novootvorené Gymnázium sv. Františka z Assisi. Škola úzko spolupracuje s rehoľou bratov Minoritov, ktorý sídlia v kláštore, ktorého súčasťou je kostol Kostol svätého Františka z Assisi.

V roku 2014/2015 bola tretia najlepšia na Slovensku a prvá v Bratislave. A v roku 2015/2016 bola v poradí hodnotených škôl úplne prvá.

## Zameranie školy
Je to škola, ktorej ústredným koncepčným prvkom výchovno - vzdelávacieho pôsobenia je syntéza medzi kultúrou, vierou a vedou. Škola je zameraná na rozšírené vyučovanie cudzích jazykov. No veľmi populárna je aj informatika, ktorá sa vyučuje od prvého ročníka a od piateho ročníka je možnosť navštevovať krúžok robotiky.

Školský a liturgický kalendár roka je obohatený františkánskymi sviatkami a spomienkami, ktoré dali vzniknúť tradícií organizovať na škole akadémie sv. Františka a iné podujatia umožňujúce tvorivú alebo relaxačnú aktivitu žiakov. 

## Zriaďovateľ
Rímskokatolícka cirkev, Bratislavská arcidiecéza, Špitálska 7, 814 92 Bratislava

## Kontakt
Cirkevná základná škola sv. Františka z Assisi
Karloveská 32, 841 04 Bratislava

## Galéria

Bratislava Karlova Ves, sv. František 22 Slovakia.jpg|Reliéf na múre školy
Betónové ihrisko na Spojenej škole sv. Františka z Assisi.jpg|Betónové ihrisko
Football pitch with artificial grass (Karlova Ves).jpg|Trávnaté ihrisko


## Externé odkazy
* czskarloba.edu.sk 
* Spojená škola sv. Františka z Assisi 
* minoriti-ba.sk

Kategória:Základné školy na Slovensku
Kategória:Školy v Bratislave
Kategória:Katolícke školy na Slovensku
Kategória:Karlova Ves
Federico Mena

**Federico Mena Quintero** je mexický programátor. 

Keď pracoval v Red Hate , písal GNOME Canvas. Tiež udržiaval program GIMP v chode a bol jedným z prvých zamestnancov firmy Ximian (teraz Novell), kde pracuje dodnes. Spoločne s Miguelom de Icaza založil v auguste 1997 projekt GNOME. 

Navštívil mexickú National Autonomous University (UNAM), kde sa stretol s de Icazom študujúcim informatiku. Potom odišiel k spoločnosti Red Hat v USA. Najdlhšie žil v Ciudad de México, ale v súčasnosti žije v Xalapa so svojou ženou Oraliou.

## Zdroj

Kategória:Mexickí programátori
Nat Friedman

**Nathaniel Dourif Friedman** (* 6. augusta 1977), známy tiež ako *Nat*, je programátor, ktorý v roku 1999 spolu s Miguelom de Icazom založil firmu Ximian. Spoločnosť bola v roku 2003 odkúpená firmou Novell. 

Nat v Ximian pracoval ako CEO od roku 1999 do 2001, kedy bol v Ximian David Patrick, ktorý ako externý CEO pozdvihol rizikový kapitál spoločnosti na 15 miliónov dolárov. Pred Ximian pracoval Friedman na projekte GNU ROPE a tiež ako asistent v Silicon Graphics a Microsofte. V roku 1999 získal titul bakalára informatiky a matematiky na Massachusetts Institute of Technology. 

Nat je teraz vedúcim výskumu a strategickým poradcom pre open-source v Novelle. Je synovcom herca Brada Dourifa, teraz žije v Bostone v Massachusetts a Norimbergu v Nemecku.

## Zdroj

Kategória:Programátori USA
Kategória:Blogeri USA
Google Talk

**Google Talk** je jednoduchý instant messenger a komunikačná služba od spoločnosti Google, založená na protokole XMPP/Jabber. Okrem textovej komunikácie ponúka aj službu VoIP, založenú na protokole Jingle. V súvislosti s týmito službami potom poskytuje aj možnosť videochatu, zdieľanie súborov a hlasovej schránky. 

Použitie služby, ktorá je úplne zadarmo, je podmienené registráciou účtu Google alebo na poštovom serveri Gmail, s ktorým je úzko prepojený (zdieľanie kontaktov, oznamovanie novej pošty, integrovaný klient vo webovom rozhraní). 

Aplikáciu možno používať v operačných systémoch Windows 2000, XP a Vista. 

Službu Google Talk možno používať aj na iných klientoch pre instant messaging. Sú to napríklad Miranda, Pidgin, Psi, Trillian, Kopete a QIP Infium.

Od 16. februára 2015 Google prestal podporovať klientskú aplikáciu. 26. júna 2017 boli všetci používatelia Google Talk prepnutí na Google Hangouts.

## Zdroj
* 

## Externé odkazy
* Neoficiálne predstavenie Google Talk - video, slovenčina

Talk
Kategória:Komunikačný softvér
Satoši Furukawa

**Satoši Furukawa** (* 4. apríl 1964, jap. 古川 聡, ) bol pôvodne chirurgom, od februára 1999 je astronautom japonskej kozmickej agentúry JAXA. Na svoj prvý kozmický let na Medzinárodnú vesmírnu stanicu (ISS) ako člen Expedícií 28 a 29 odštartoval na palube Sojuzu TMA-02M 7. júna 2011. Na tejto misii strávil 167 dní.

## Život
### Lekár
Satoši Furukawa sa narodil v Jokohame, vyštudoval medicínu na Tokijskej univerzite – absolvoval v marci 1989. Po škole liečil v univerzitnej nemocnici, od roku 1990 bol štyri roky chirurgom v Ústrednej nemocnici prefektáry Ibaragi (), neskôr aj v iných nemocniciach. Roku 1997 sa vrátil do univerzitnej nemocnice a na Tokijskú univerzitu k postgraduálnemu štúdiu, po troch rokoch úspešne dokončenom ziskom titulu PhD.

### Astronaut
Roku 1998 sa prihlásil do 4. náboru japonskej kozmickej agentúry NASDA (v októbri 2003 zlúčená s dvomi ďalšími agentúrami v JAXA), úspešne prešiel všetkými kolami výberu a 10. februára 1999 bol zaradený medzi astronautov oddielu NASDA. V apríli 1999 – januári 2001 absolvoval kozmonautický výcvik v stredisku JAXA v Cukube, po jeho ukončení mu JAXA priznala kvalifikáciu astronauta. 

Po zakončení základného výcviku sa zúčastnil prací na module Kibó. August – september 2002 strávil na stáži v Európskom astronautickom stredisku v Kolíne nad Rýnom. V prvom štvrťročí 2003 v Cukube cvičil prácu v module Kibó. V júli – septembri 2003 sa v Stredisku prípravy kozmonautov v Hviezdnom mestečku zoznamoval s loďou Sojuz. Koncom roku 2003 sa podieľal na vypracovaní postupu pripojenia Kibó k ISS (vrátane súvisiaceho výstupu do kozmu). Potom sa vrátil na výcvik do Ruska zakončený v máji 2004 získaním kvalifikácie palubného inženiera Sojuzu. Od júna 2004 precházal v Johnsonovom vesmírnom stredisku v texaskom Houstone prípravou na let v amerických raketoplánoch, kvalifikácia letového špecialistu mu bola priznaná vo februári 2006. V Houstone už zostal, venoval sa príprave vypustenia modulu Kibó.

V máji 2008 JAXA oznámila menovanie Furukawy náhradníkom Nogučiho v posádke Expedície 22/23 so štartom v Sojuze TMA-17 v decembri 2009. V decembri 2008 JAXA oznámila let Furukavu na ISS na jar 2011. V júli 2009 bolo zverejnené jeho menovanie členom záložnej posádky Expedície 26 (štart v novembri 2010) a hlavnej posádky Expedície 28/29 so štartom v máji 2011. V októbri 2009 NASA jeho zaradenie do Expedície 28 potvrdila.
    
Satoši Furukawa je ženatý, má dve deti – syna a dcéru.

## Referencie

## Iné projekty

## Zdroj
* 

Kategória:Japonskí kozmonauti
Threave Castle

náhľad|Threave Castle
**Threave Castle** je hrad, ktorý sa nachádza v južnej časti Škótska v oblasti Dumfries a Galloway. Tento hrad stojí neďaleko mesta Castle Douglas na malom ostrovčeku *Threave Island* obklopený riekou River Dee.

## Dejiny
Je možné, že Threave Island bol domovom starovekých vládcov, ktorí panovali v oblasti Galloway. Prvý hrad na tomto ostrovčeku bol zrejme vybudovaný po roku 1000 jedným z vládcov nad Galloway. Záznamy o tomto prvom hrade sú veľmi limitované, ale zdá sa, že pôvodný hrad bol roku 1308 zničený Edwardom Bruceom, bratom kráľa Roberta Brucea, ktorý porazil Gallowaycov.

V roku 1369 uspel Archibald (3. gróf Douglas) nad panstvom v Galloway. Archibald je viac známy pod menom  „Archibald the Grim“, ktoré mu dali jeho nepriatelia v Anglicku.

Threave Castle bol vybudovaný Archibaldom roku 1370, aby bránil Galloway pred nájazdmi z Anglicka.

V roku 1440 sa 8. gróf Douglas dostal do konfliktu s kráľom Jakubom II.. To spôsobilo popravu 6. grófa Douglasa a jeho mladšieho brata. A pretože bol kráľ nadšený do delostrelectva, tak gróf Douglasových nechal upraviť obranu Threave Castle. To malo za následok zničenie väčšiny budov a časti samotnej veže. Kamene z týchto budov boli použité na stavbe obrannej steny, ktorá bola okolo ostrova. Väčšina stien bola ale zaplavená River Dee a dnes je možné vidieť len malé časti steny.

21. februára 1452 zavraždil Jakub II. 8. grófa Douglasa na zámku Stirling. 9. gróf Douglas pokračoval v odboji proti Jakubovi II. a v roku 1455 sa  Jakub II. rozhodol zničiť celú rodinu Douglasových.

V roku 1526 sa hrad dostal do rúk rodiny Maxwellov (neskorších grófov z Nitsdale). Počas napoleonských vojen bol hrad používaný krátkodobo pre francúzskych zajatcov, ale už nikdy nebol znovu osídlený.

V roku 1913 sa vlastník Edward Gordon rozhodol venovať hrad do rúk štátu. Dnes je hrad v starostlivosti Historic Scotland.

## Opis
Dnešný pohľad na hrad je trochu zavádzajúci, pretože súčasná hladina vody je nižšia. Ostrov v čase Archibalda zaberal približne jednu tretinu súčasného ostrova. Môže sa zdať, že tento hrad bol na ostrove osamotený. Toto zdanie je ale mylné, pretože hrad bol obklopený množstvom domov.

Vo vnútri hradu mali steny omietku a bola na nich navešaná látka a tapeta. Vo veľkej hale boli veľké okná, ktoré umožňovali dobrý priechod slnku a pekný pohľad na rieku River Dee

## Iné projekty

## Externé odkazy
Threave Castle na stránkach Historic Scotland

Kategória:Hrady a zámky v Škótsku
Kategória:Ruiny v Spojenom kráľovstve
Kategória:Stavby v Dumfries a Galloway
Renault 20

**Renault 20** a **Renault 30** boli automobily vyššej strednej triedy vyrábané francúzskou firmou Renault v rokoch 1975 až 1984. Konštrukčne a až na predné svetlomety aj vzhľadovo sú tieto automobily veľmi podobné.

Renault 20 bol vyrábaný aj v Rumunsku automobilkou Dacia pod názvom **Dacia 2000**.

Renault 30 bol prvý automobil značky Renault, ktorý má viac než 4 valce, bol to jeden z prvých šesťvalcov (spoločne s Peugeotom 604 a Volvom 264). Maximálna rýchlosť bola 185 km/h


Súbor:Renault20tf.JPG|Renault 20
Súbor:Renault 30TX front 20070404.jpg|Renault 30


## Iné projekty

Kategória:Automobily vyššej strednej triedy
20
Stratego

**Stratego** je dosková hra pre dvoch hráčov. V 80. rokoch 20. storočia vydal JAVOS Jablonec nad Nisou upravenú verziu tejto hry pod názvom Maršal a špión v edícii PaN (papír a nápad).

## História
Hra je často prirovnávaná k tradičnej čínskej hre Džungľa, pretože obe hry majú veľa spoločných vlastností. Najväčší rozdiel medzi týmito hrami je, že v Džungli niesu hodnoty hracích kameňov skryté a počiatočné postavenie na hracej doske je pevne dané. 

Predchodcom Stratego je hra L'Attaque z roku 1909, ktorá ma veľmi podobné pravidlá. 

## Pravidlá

Obaja hráči majú k dispozícii 40 hracích kameňov, ktoré na začiatku hry ľubovolne rozostavia do štyroch zadných rád hracej dosky tak, aby obraz na každom hracom kameni bol otočený k vlastnému hráčovi. Po rozostavení kameňov hráči striedavo vykonávajú jednotlivé ťahy. 

V priebehu hry je možné pohybovať ktorýmkoľvek kameňom, okrem bomby (mínového poľa) a vlajky. Kamene sa pohybujú o jedno pole v kotormkoľvek smere (i šikmo), ale vlastné kamene sa nesmú preskakovať. Výnimkou je prieskumník, ktorý sa môže pohybovať o ľubovolný počet volných polí v ortogonálnom smere. 

### Zaberanie kameňov
Hráč ktorý zaútočí na protivníkov kameň sa presvedčí o hodnote napadnutého kameňa. Hodnotu svojho kameňa súperovi neoznamuje. Ak má napadnutý kameň vyššiu hodnotu, odovzdá svoj útočiaci kameň súperovi a súperov kameň ponechá na mieste. Ak má napadnutý súperov kameň nižšiu hodnotu, kameň si zoberie a svoj útočiaci kameň postaví na jeho miesto. Ak narazia na seba kamene rovnakej hodnoty, vypadávajú z hry oba. Výnimkou je špión, ktorý môže byť zajatý ktorýmkoľvek kameňom okrem maršala, a naopak maršal môže byť zajatý len špiónom. Kamene sa môžu pohybovať v hre všetkými smermi, ale zaberať súperove kamene môžu len v ortogonálnom smere. 

Každý kameň, ktorý zaútočí na bombu je z hry odstránený, pričom bomba v hre zostáva na svojom mieste. Bombu môže z hry vyradiť iba kameň minér. 

Pohyblivé kameňe od nasilnejšieho po najslabší sú nasledovné:

Nepohyblivé kamene: 

### Ukončenie hry

Cieľom hry je zajať súperovu vlajku. Hra môže byť ukončená tromi spôsobmi:
* Hráč ktorý zaberie súperovu vlajku víťazí.
* Hra končí remízou, ak ani jeden z hráčov nemá kamene, ktorými by bol schopný zajať súperovu vlajku (napr. ak je vlajka obkľúčená mínami, ale ani jeden z hráčov nemá k dispozícii minéra).
* Hra končí remízou v prípade, že hráč ktorý je na ťahu nemá žiadny kameň, ktorým by môhol pohnúť.

## Pozri aj
* Džungľa (hra)

## Externé odkazy
* Stratego na boardgamegeek
* L'Attaque na boardgamegeek

Kategória:Doskové hry
Kategória:Abstraktné doskové hry
Andrej Koša

**Andrej Koša** (iný zápis priezviska: **Kossa**; * 2. február 1800, Jazernica† 17. február 1887, Martin) bol slovenský zeman, krajčír a richtár Turčianskeho Svätého Martina (dnes Martin). Bol členom Matice slovenskej a významným účastníkom Memorandového zhromaždenia.

## Život
Narodil sa v roku 1800 v Jazernici, do rodiny mlynára Pavla Košu a Zuzany rod. Pivkovej. 26. septembra 1824 sa zosobášil s Annou Rolkovou, dcérou martinského mešťana Juraja Rolku. V roku 1826 Košu prijali medzi mešťanov Turčianskeho Svätého Martina a do miestneho cechu krajčírov, ktorého bol v rokoch 18401854 cechmajstrom. 6. a 7. júna 1861 otvoril a spočiatku viedol Memorandové zhromaždenie, následne sa prihlásil za riadneho člena Matice slovenskej. Zomrel 17. februára 1887 v Turčianskom Svätom Martine.

## Poznámky


## Referencie

## Použitá literatúra
* 
* 

## Externé odkazy
* Zoznam osobných fondov uložených v Slovenskej národnej knižnici v Martine (Kossa, Andrej)
* Záznam o narodení a krste v matrike evanjelického zboru Ivaničná

Kategória:Narodenia v 1800
Kategória:Úmrtia 17. februára
Kategória:Úmrtia v 1887
Kategória:Slovenskí richtári
Kategória:Osobnosti z Jazernice
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Narodenia 2. februára
Kategória:Slovenskí národní buditelia
Kategória:Matica slovenská
Tadeáš Wala

**Tadeáš Wala** (* 27. január 1932, Prostřední Suchá) je slovenský letecký konštruktér a pilot českého pôvodu. Reprezentant ČSSR v bezmotorovom lietaní. Navrhol niekoľko bezmotorových aj motorových lietadiel, z ktorých je asi najznámejší WT-9 Dynamic, vyrábaný firmou Aerospool v Prievidzi. Niektoré zdroje uvádzajú, že skutočným autorom Dynamicu je Marián Barus, pričom Wala len rozvinul jeho nápad.

## Ocenenia
2008 - Krištáľové krídlo za celoživotné dielo za zviditeľňovanie Slovenska v mediálne málo propagovaných oblastiach leteckého konštruktérstva

## Referencie

Kategória:Českí vynálezcovia
Kategória:Českí športoví letci
Kategória:Slovenskí vynálezcovia
Kategória:Slovenskí športoví letci
Kategória:Držitelia Krištáľového krídla
Kategória:Osobnosti z Havířova
Stredná zdravotnícka škola (Považská Bystrica, Odborov 244/8)

**Stredná zdravotnícka škola v Považskej Bystrici** začala svoju výchovno-vzdelávaciu činnosť 17. septembra 1990 s právnou subjektivitou od 1. januára 1991. Do 30. júna 2002 vykonávalo zriaďovateľskú funkciu Ministerstvo zdravotníctva SR a od 1. júla 2002 je škola v zriadovateľskej pôsobnosti Trenčianskeho samosprávneho kraja. Poslaním školy je výchova a odborná príprava stredných zdravotníckych pracovníkov podľa učebných osnov Ministerstva zdravotníctva Slovenskej republiky a Ministerstva školstva Slovenskej republiky.

Od roku 1990 do 1992 prebiehala výučba v dennej forme v študijnom odbore *zdravotná sestra*, od 1992 do 2001 v študijnom odbore *všeobecná sestra* a od školského roku 2001/2002 v študijnom odbore *zdravotnícky asistent* , ktorý sa v roku 2018 premenoval na odbor *praktická sestra*.  Od školského roku 2020/2021 pribudol nový odbor *masér.* V minulosti prebiehala výučba aj denného pomaturitného štúdia v odbore všeobecná sestra a diaľkového štúdia v odbore diplomovaná všeobecná sestra.

## Poslanie školy
Poslaním školy nie je len odovzdávať vedomosti a pripravovať žiakov na povolanie a získanie prvej kvalifikácie, ale aj formovať u mladých ľudí ich postoje, viesť ich k dodržiavaniu etických a ľudských princípov. Škola je otvorenou inštitúciou pre rodičov, sociálnych partnerov a širokú verejnosť s ponukou rôznej vzdelávacej a spoločenskej činnosti.

## Formy štúdia
V súčasnosti sú na škole akreditované študijné odbory **zdravotnícky asistent / praktická sestra** v dennej a večernej forme a odbor **masér** v dennej forme. 
***Denná forma:**
** 4-ročné štúdium pre absolventov základnej školy
***Večerná forma:**
** 
** 2-ročné štúdium
** 
** 

Učebný odbor **sanitár** (1 ročné štúdium) sa vyučuje vo večernej forme.

## Uplatnenie absolventov
Absolventi školy majú možnosť študovať na akejkoľvek vysokej škole a sú pripravený na prácu:
*V zdravotníckych zariadeniach na lôžkových oddeleniach, v ambulanciách, pre administratívne činnosti v príjmových kanceláriách, oddeleniach nemocnice a v zdravotných poisťovniach
*v sociálnych zariadeniach – v zariadeniach pre seniorov, detských domovoch, detských jasliach, domovoch sociálnej starostlivosti, domoch ošetrovateľskej starostlivosti, hospicoch
* v privátnej sfére – v privátnych medicínskych centrách, ambulanciách
* v kúpeľných zariadeniach
* v EÚ je štúdium uznávané a po absolventoch je veľký dopyt (v zdravotníckych a sociálnych zariadeniach, v domácej ošetrovateľskej a zdravotníckej starostlivosti).

## Zdroj
* Zriaďovacia listina
* Kronika školy
* ŠkVP

## Externé odkazy
* Webová stránka školyh

Kategória:Stredné školy na Slovensku
Kategória:Školy v Považskej Bystrici
Kategória:Zdravotnícke školy na Slovensku
Euroškolák

**Euro školák** bol edukatívny bilingválny mesačník pre deti a mládež od 5 do 15 rokov v slovenskom a českom jazyku. Vydávala ho nebanková pôžičková spoločnosť PLENKALL a.s. Prvé vydanie vyšlo v septembri 2007 a posledné v septembri 2008. Distribúcia začala na slovenské a české základné školy. Súčasne sa dostal aj do voľného predaja na území Slovenska a Česka. 

## Obsah
Časopis bol obsahovo zameraný na zlepšenie komunikácie v slovenskom a českom jazyku. Obsah je prispôsobený učebným osnovám a zaoberá sa témami, ako sú vybrané slová, logopédia, logické úlohy, kaligrami, novinky zo sveta techniky, a mnoho ďalších tém.

## Referencie

Kategória:Časopisy na Slovensku
Brok

**Brok** môže byť:
* drobný guľatý náboj, pozri brok (náboj)
* mesto v Poľsku, pozri Brok (mesto v Poľsku)

## Pozri aj
* Broc
* Brock
Miguel de Icaza

**Miguel de Icaza** (* 1972, Mexico City, Mexiko) je programátor slobodného softvéru, ktorý stál pri zrode projektov GNOME a Mono. Nedokončil štúdium na Mexickej Národnej Autonómnej univerzite (UNAM). Od roku 1992 vyvíja slobodný softvér. Podieľal sa na vývoji súborového manažéru Midnight Commander, jadra Linuxu a je autorom tabuľkového procesora Gnumeric. V roku 1997 sa uchádzal o prácu vo firme Microsoft, kde mal pracovať na porte prehliadača Internet Explorer pre Unix, ale nebol pre svoje nedokončené vzdelanie prijatý.

Federico Mena a de Icaza začali v auguste toho istého roku vyvíjať slobodné grafické prostredie GNOME pre GNU/Linux a ďalšie Unixové operačné systémy. V roku 1999 založil spolu s Nate Friedmanom spoločnosť Helix Code, kde zamestnali mnoho vývojárov pracujúcich na GNOME. V roku 2001 premenovali firmu na Ximian a začali projekt Mono, ktorý implementoval podľa štandardov firmy Microsoft vývojovú platformu .NET pre unixové operačné systémy. Realizácia tohto projektu a linuxové zameranie firmy boli pravdepodobne hlavnými dôvodmi, prečo bol Ximian kúpený v roku 2003 firmou Novell. 
De Icaza je v súčasnosti viceprezident vývojárskej sekcie vo firme Novell.

Miguel de Icaza dostal od Free Software Foundation v roku 1999 *Ocenenie za rozvoj [[slobodný softvér|slobodného softvéru]]*, od MIT Technology ocenenie *Inovátor roka 1999* a bol uvedený ako jeden zo sto inovátorov nového storočia v časopise Time Magazine v septembri 2000.

Miguel mal v roku 2001 *[[cameo]]* úlohu vo filmoch Antitrust a The Code.

Miguel de Icaza bol veľmi kritický k Mexickým prezidentským voľbám v júli 2006. Kritizoval mexického prezidenta Felipe Calderóna a vyhlasoval, že je skorumpovaný politik. Článok s kritikou sa volal: „Fraude en las elecciones del 2 de julio de 2006“ (po slovensky „Podvod pri voľbách 2. júla, 2006“).

V roku 2003 sa oženil s Brazílčankou Máriou Laurou.

## Iné projekty

## Externé odkazy
*http://www.abclinuxu.cz/clanky/rozhovory/rozhovor-miguel-de-icaza-i-mono – rozhovor (česky)

Kategória:Mexickí programátori
Ingrid Lukáčová

Mgr. **Ingrid Lukáčová**, rod. **Šangriková** (* 20. apríl 1969, Trebišov) je slovenská poetka, kultúrna pracovníčka a stredoškolská pedagogička.

## Štúdium
Po ukončení základnej školy v Trebišove (19751983) absolvovala štúdium na miestnom gymnáziu (19831987). V rokoch 19881993 študovala odbor učiteľstvo všeobecnovzdelávacích predmetov v kombinácii slovenský jazyk – filozofia na Filozofickej fakulte Univerzity Pavla Jozefa Šafárika v Prešove (dnes Prešovská univerzita v Prešove).

## Profesijná kariéra
V rokoch 19932009 pôsobila ako učiteľka slovenského jazyka, literatúry a náuky o spoločnosti na Spojenej škole v Sečovciach. Po roku 2009 istý čas pôsobila ako riaditeľka domu Matice slovenskej v Michalovciach. Do roku 2015 pôsobila ako poverená vedúca Mestského kultúrneho strediska v Sečovciach. Momentálne pôsobí ako učiteľka slovenského jazyka a literatúry na Gymnáziu bl.biskupa Gojdiča v Prešove.

## Tvorba
Vlastnej literárnej tvorbe sa venuje od svojich 15 rokov, kedy začala publikovať svoje básne v okresných novinách, v literárnych časopisoch *[[Dotyky (časopis)|Dotyky]]* a *[[Nové slovo mladých]]*. Počas stredoškolského štúdia jej v tlači vyšlo okolo 100 básní. Poéziu a publicistické žánre uverejňovala aj počas štúdia na vysokej škole v časopisoch *[[Nové slovo]]*, *[[Dotyky (časopis)|Dotyky]]*, *[[Slovenské pohľady (1881)|Slovenské pohľady]]*, *[[Literárny týždenník]]*, *[[Kultúra (časopis)|Kultúra]]*, *[[Rak (Revue aktuálnej kultúry)|Rak]]*, vo viacerých zborníkoch a v regionálnych novinách, televízii a rozhlase.

So svojou básnickou tvorbou obsadila 1. miesto na 8. ročníku celoslovenskej literárnej súťaže O cenu Slovenského učeného tovarišstva. Roku 2002 sa stala členkou Spolku slovenských spisovateľov. Naďalej sa venuje literárnej tvorbe, propagácii kultúry a umenia.

## Dielo
;Básnické zbierky
* 1996 – *Slnko šetrí zápalkami*
* 2002 – *Písmovízia*
* 2004 – *Láskolam*
* 2006 – *Duo s ozvenou*
* 2009 – *Dotyky nehy*
* 2011 – *Deň celý láskavý*

## Referencie

Kategória:Osobnosti z Trebišova
Kategória:Slovenskí básnici
Kategória:Slovenskí stredoškolskí pedagógovia
Kategória:Slovenskí kultúrni pracovníci
Kategória:Absolventi Filozofickej fakulty Prešovskej univerzity v Prešove
Periskop

**Periskop** je optické zariadenie, ktoré umožňuje bočný posun prijímaného svetelného lúča. Používa sa predovšetkým vo vojenstve, kde umožňuje výhľad bez toho aby bol pozorovateľ vystavený priamej streľbe. Je dôležitou súčasťou vybavenia ponoriek a bojových vozidiel, používa sa ale aj v mnohých ďalších odboroch. Funguje na princípe vertikálneho tubusu na koncoch vybaveným zrkadlami naklonenými v 45° uhle tak, aby navzájom odrážali vonkajší obraz.
Najjednoduchší periskop je tvorený dvojicou zrkadiel, z nich prvé odrazí svetelný lúč kolmo k pôvodnému smeru a druhé späť do pôvodného smeru, len posunutý o vzdialenosť zrkadiel. Tento typ periskopu sa dá jednoducho vyrobiť a používa sa napríklad k pohľadu cez hlavy davu. Má ale len obmedzené použitie, pretože pri väčšej vzdialenosti zrkadiel obmedzuje zorný uhol.
Tento typ periskopu je vo vojenstve známy pod označením Delostrelecký ďalekohľad.
Na princípe periskopu pracujú aj binokulárne delostrelecké zameriavacie systémy. Skladajú obraz z dvojice objektívov a na základe paralaxie obrazov cieľa umožňujú určiť jeho vzdialenosť. Najväčšie systémy tohto druhu, vyrobené pre bojové lode, mali základňu dlhú niekoľko metrov.

Periskop ponorky je optická sústava, v ktorej je okrem zrkadiel aj sústava šošoviek. Tento typ periskopu nezmenšuje zorný uhol i pri mnoho metrovom posune lúča.

## Galéria
Súbor:Attack periscope.png|Ponorkový monokulárny útočný periskop.
Súbor:Zeiss U Boath Periscope 1943.png|Zeissov ponorkový periskop.
Súbor:Handheld periscope.png|Schéma vojenského ručného periskopu**1** - Okulár **2, 9** - Diagonálna prizma**3** - Rúčka**4 - 8** - Šošovky**5** - Trubica**10** - Otvor

## Iné projekty

Kategória:Optické prístroje
Bitka pri Poitiers (1356)

**Bitka pri Poitiers** bola bitka, ktorá sa odohrala 19. septembra 1356 na západe centrálneho Francúzska pri meste Poitiers ako súčasť storočnej vojny. Bojujúcimi boli anglická armáda princa Eduarda známeho ako *Čierny princ* a armáda francúzskeho kráľa Jána II. Angličanov bolo údajne 6000 pričom vojská kráľa Jána II. tvorilo 25 000 vojakov. Francúzska armáda bola porazená a Ján II. padol do zajatia Angličanov.

## Iné projekty
 

## Externé odkazy
*Český rozhlas - Bitka pri Poitiers

Kategória:Bitky storočnej vojny
Kategória:Bitky vo Francúzsku
Kategória:Dejiny Anglicka
Kategória:Dejiny Francúzska
Kategória:Bitky Valoisovcov
Kategória:Bitky v 1356
Hotelová akadémia (Bratislava, Mikovíniho 1)

**Hotelová akadémia** je stredná odborná škola, ktorá je zameraná na výučbu a prípravu pracovníkov v oblasti hotelových a gastronomických služieb. Sídli na Mikovíniho ulici 1 v bratislavskej mestskej časti Nové Mesto.

Súčasná škola priamo nadväzuje na predchádzajúce školské inštitúcie, a to združenú hotelovú akadémiu, hotelovú školu a stredné  odborné učilište spoločného stravovania.

Jednotlivé odbory je možné ukončiť maturitnou skúškou, výučným listom alebo maturitnou skúškou s výučným listom.

## Študijné a učebné odbory
* Študijný odbor hotelová akadémia
* Študijný odbor kuchár
* Študijný odbor čašník, servírka
* Učebný odbor kuchár
* Učebný odbor čašník, servírka
* Nadstavbové štúdium spoločné stravovanie.

## Externé odkazy
* Webová stránka škola

Kategória:Stredné školy na Slovensku
ZŠ s MŠ Slovenská Ves

**Základnú školu s materskou školou** v podtatranskej obci ležiacej pod Spišskou Magurou navštevujú žiaci nielen z obce, ale aj zo susedných obcí Výborná a Vojňany. Škola je plne organizovaná a v školskom roku 2009/2010 ju navštevuje 486 žiakov. Má 22 bežných tried a 4 špeciálne triedy. V poslednom období prechádza modernizáciou a to nielen čo sa týka budovy, ale aj inováciou výchovno-vzdelávacieho procesu, využívaním informačno-komunikačných technológií, skvalitňovaním interpersonálnych vzťahov. Pri škole funguje aj školský klub a školská jedáleň.

## Vedenie
*Riaditeľ: Mgr. František Chovanec
*Zástupkyne:
::PhDr. Janka Hanigovská
::Ing. Alena Mlynarčíková
::Helena Halčínová

## Projekty školy
#projekt *Škola podporujúca zdravie*
#projekt *Urob krok dopredu*
Chránené vtáčie územie Malá Fatra

**Chránené vtáčie územie Malá Fatra** je jedno z 5 najvýznamnejších území na Slovensku pre hniezdenie vtáctva. Vzniklo pre ochranu voľne žijúcich vtákov ako jedno z typov chráneného územia členskej krajiny Európskej únie s názvom NATURA 2000.

Územie bolo vyhlásené vládou Slovenskej republiky dňa 9. júla 2003. Výmera chráneného územia predstavuje  a pokrýva väčšinu územia Krivánskej a Lúčanskej Malej Fatry. Je to štvrté najväčšie chránené vtáčie územie na Slovensku.

## Dôvod ochrany
Malá Fatra patrí medzi tri územia na Slovensku kde hniezdi: sokol sťahovavý (*Falco peregrinus*), orol skalný (*Aquila chrysaetos*), výr skalný (*Bubo bubo*), žlna sivá (*Picus canus*), kuvik kapcavý (*Aegolius funereus*), ďateľ bielochrbtý (*Dendrocopos leucotos*), ďateľ čierny (*Dryocopus martius*), muchárik bielokrký (*Ficedula albicollis*). Je tiež jedným z piatich hniezdiacich území pre skaliara pestrého (*Monticola saxatilis*). 

Územie bolo vyhlásené aj na základe faktu, že na tomto území hniezdi pravidelne viac ako 1% národnej populácie druhov ako rybárik riečny (*Alcedo atthis*), bocian čierny (*Ciconia nigra*), včelár lesný (*Pernis apivorus*), sova dlhochvostá (*Strix uralensis*), lelek lesný (*Caprimulgus europaeus*), ďateľ hnedkavý (*Dendrocopos syriacus*), chriašteľ poľný (*Crex crex*), kuvik vrabčí (*Glaucidium passerinum*), jariabok hôrny (*Bonasa bonasia*), strakoš sivý (*Lanius excubitor*), prepelica poľná (*Coturnix coturnix*), žltochvost lesný (*Phoenicurus phoenicurus*), muchár sivý (*Muscicapa striata*), tetrov hlucháň (*Tetrao urogallus*), tetrov hoľniak (*Tetrao tetrix*), ďateľ trojprstý (*Picoides tridactylus*) a muchárik červenohrdlý (*Ficedula parva*).

## Referencie

## Externé odkazy
* Zoznam hniezdiaceho vtáctva
* Mapa

Malá Fatra
Kategória:Malá Fatra
Pamätník americkej námornej pechoty

**Pamätník americkej námornej pechoty** (známy tiež ako **Pamätník Iwo Jima**) je vojenský pomník venovaný všetkým členom zboru Americkej námornej pechoty, ktorí padli pri obrane krajiny od roku 1775. Nachádza sa pri Arlingtonskom národnom cintoríne vo Virgínii neďaleko hlavného mesta Washingtonu. Autorom súsošia je Felix de Weldon, ktorý použil ako predlohu svetoznámu fotografiu  Joa Rosenthala *Vztyčovanie americkej zástavy na hore Suribači.* Pomník predstavuje príslušníkov americkej námornej pechoty a námorníka, ktorí vztýčili vlajku USA na vrchu Suribači na ostrove Iwo Jima v Pacifiku: Sgt Michal Strank (narodený v Česko-Slovensku), Cpl Harlon Block, PFC Franklin Sousley, PFC Rene Gagnon, PFC Ira Hayes a John Bradley.

Pamätník odhalil prezident Dwight D. Eisenhower 10. novembra 1954, pri príležitosti 179. výročia založenia zboru námornej pechoty. V roku 1961 prezident Kennedy nariadil, aby nad pamätníkom viala nepretržite americká vlajka – ide o jedno z mála oficiálnych miest s touto poctou. 

29. júla 2008 oficiálne prevzala najmladšia sestra Michaela Stranka, Mary Pero, pred týmto pamätníkom listinu potvrdzujúcu americké občianstvo jej slávneho brata rusínskeho pôvodu.

## Galéria

Image:USMC War Memorial Night.jpg
Image:USMC_Memorial_Silhouette.jpg
Image:U.S. Marine Corps War Memorial at night.JPG
Image:US Marine Corps War Memorial (Iwo Jima Monument) near Washington DC.jpg
Image:USMC_War_Memorial_2008-06-23.JPG

Image:USMC War Memorial 01.jpg
Image:USMC War Memorial 02.jpg


## Referencie


## Externé odkazy
*National Park Service: USMC War Memorial
*A short film of the Iwo Jima Memorial
*Marine Military Academy Iwo Jima monument 
*USMC War Memorial photographs at WW2DB
*Marine Corps War Memorial (Marine Barracks Washington webpage) 

Kategória:Pamätníky v USA
Kategória:Stavby vo Virgínii
Kategória:United States Marine Corps
Kategória:Bronzové sochy
Kresťanský komunizmus

Ako **kresťanskí komunisti** sa označujú prívržencami rovnostárskych politických teórií v duchu komunizmu, ktorí tieto teórie zakladajú na kresťanských ideáloch a tradíciách. Odvolávajú sa napríklad na Ježišovu horskú kázeň a jeho rady rozdať majetok chudobným, prípadne na ideál zdieľanie majetku v ranej cirkvi, ako ho ukazujú Skutky apoštolov. Moderné teórie v duchu kresťanského komunizmu, ako niektoré prúdy teológie oslobodenia, sa snaží spojiť tieto biblické impulzy s marxistickou teóriou. Pozícia kresťanského komunizmu je však odmietaná ako hlavným prúdom marxizmu, ktorý je už od čias Karla Marxa vyhranene ateistický, tak aj rímskokatolíckou cirkvou, ktorá má tradične záporný vzťah ku komunizmu.

## Zdroj
* 

Kategória:Komunizmus
Kategória:Kresťanstvo
Irisbus Citybus 18M

**Irisbus Citybus 18M** (skôr **Karosa Citybus 18M**, pôvodne **Renault Agora**) je model mestského kĺbového nízkopodlažného autobusu, ktorý vyrábala spoločnosť Karosa Vysoké Mýto spoločne s francúzskym podnikom Renault v rámci koncernu Irisbus. Táto verzia, odvodená zo štandardného autobusu Irisbus Citybus 12M, bola v Česku vyrábaná v rokoch 2001 až 2005, produkcia týchto autobusov vo Francúzsku bola začatá už v 90. rokoch 20. storočia.

## Konštrukcia
[thumb|left|Renault Agora (Citybus) vo francúzskom [Remeši]]
Kĺbová verzia Citybusu, Citybus 18M (číslo znamená približnú dĺžku v metroch), konštrukčne vychádza zo štandardného vozidla Citybus 12M. Ide o trojnápravový nízkopodlažný autobus s polosamonosnou karosériou, ktorá bola najprv zmontovaná do skeletu a potom prešla ošetrením proti korózii (kataforéza), nalakovaním a oplechovaním. Karoséria sa skladá z dvoch častí, ktoré sú navzájom spojené kĺbom a krycím mechom.  Rám podvozku je vytvorený z oceľových nosníkov a priečok, bočnice a strecha sú vyrobené zo zváraných ťahaných profilov a oplechované. Zatiaľ čo zadné čelo tvorí jeden panel sklolaminátu, predné čelo je vyrobené z uzavretých profilov, ktoré sú pokryté plechom a plastom. Motor a prevodovka sú umiestnené v mohutnej zadnej časti, hnacou nápravou je zadná. Okná sú lepené, len predné sklo je uchytené v gumovom profile. V pravej bočnici sa nachádzajú štyri dvojkrídle skladacie dvere, v každom článku vždy dvoje. Priestor pre kočík je umiestnený u druhých a tretích dverách. Sedačky pre cestujúcich sú plastové čalúnené. Výška podlahy je v celom prednom článku a pri tretích dverách  nad vozovkou, v zadnej časti zadného článku postupne prechádza až na . Nástupnú výšku môže vodič ešte znížiť pomocou tzv. kneelingu (naklonenie vozidla pre jednoduchšie nastupovanie).

V roku 2004 bol interiér vozidla zmodernizovaný. Kĺbový variant Citybusu bol vyrábaný tiež vo verzii CNG (pohon zemným plynom). Karoséria Citybusu 18M bola tiež použitá pre prototyp trolejbusu Škoda 25Tr Irisbus.

## Výroba a prevádzka
Vo Francúzsku boli kĺbové Citybusy vyrábané už od 90. rokov 20. storočia. Prvý český Citybus 18M opustil brány Karosy v roku 2001, od roku 2002 nasledovala sériová výroba, ktorá bola ukončená roku 2005. Vtedy bol Citybus 18M nahradený modelom Irisbus Citelis 18M.

V Česku jazdia kĺbové Citybusy (např. Hradec Králové, Tábor, Ústí nad Labem, Zlín), najviac ich je v prevádzke v Prahe. Na Slovensku byly Citybusy 18M dodány do Prešova a Spišské Nové Vsi.

## Zdroj
* 

## Iné projekty

## Externé odkazy
* Informácie na stránkach výrobcu 
* Fotogaléria autobusov Irisbus Citybus 18M
* Článok s fotografiami o pražských autobusoch Irisbus Citybus 18M 

Kategória:Autobusy Karosa
Kategória:Kĺbové autobusy
George Davison

thumb|right|upright 1.5|George Davison – ''Cibuľové pole'' (1890)
**George Davison** (* 19. september 1854 Lowestoft, Veľká Británia – † 26. december 1930 Antibes, Francúzsko) bol britský fotograf.

## Život a dielo
Hoci George Davison pochádzal z&nbsp;chudobnej rodiny lodného tesára, dostalo sa mu dobrého vzdelania a v roku 1874 sa stal štátnym úradníkom v&nbsp;londýnskom Somerset House.

Začal fotografovať v&nbsp;roku 1885, kedy tiež vstúpil do fotografického spolku *Camera Club*. Svoje fotografie vystavoval už v nasledujúcom roku na výstave *Fotografickej spoločnosti*, kam bol prijatý za člena. V&nbsp;počiatkoch svojej tvorby bol ovplyvnený naturalistickou fotografiou, najmä P.&nbsp;H.&nbsp;Emersonom.

Davison experimentoval s&nbsp;rôznými technikami a procesmi a od naturalistickej fotografie sa skoro odklonil. Ako jeden z&nbsp;prvých fotografov začal využívať dierkovú kameru pre vytváranie piktorialistických fotografií. Roku 1890 vytvoril snímku nazvanú *Cibuľové pole* (*The Onion Field*), pôvodný názov fotografie však bol (*An Old Farmstead*), bez ostrých kontúr na drsnom papieri, takže vyvolával dojem, že ide o&nbsp;maľbu. Býva považovaný za prvú impresionistickú fotografiu. Davisonove fotografie sa však stali predmetom polemík a sporov vo *Fotografickej spoločnosti*, z&nbsp;ktorej nakoniec vystúpil, a spolu s&nbsp;ďalšími stúpencami založil v roku 1892 fotografický spolok *[[The Linked Ring Brotherhood]]*.

V&nbsp;roku 1889 ponúkol George Eastman Davisonovi miesto riaditeľa londýnskej pobočky firmy *Eastman Photographic Materials Company*. To bol začiatok dlhodobého zväzku Davisona s&nbsp;Eastmanom a firmou Kodak. Roku 1897 opustil miesto štátneho úradníka a stal sa námestníkom riaditeľa *Eastman Photographic Materials Company*. Jeho prvou úlohou v&nbsp;novej funkcii bolo zorganizovať veľkú súťaž a výstavu amatérskej fotografie. Výstava mala veľký úspech – počas troch týždňov ju v&nbsp;Londýne navštívilo viac než 25&nbsp;tisíc návštevníkov.

V roku 1898 sa stal Davison zástupcom riaditeľa firmy Kodak a o&nbsp;dva roky neskôr jej riaditeľom. Aj napriek svojmu pracovnému vyťaženiu fotografoval a vystavoval až do roku 1911.

George Davison sa zaujímal o&nbsp;sociálne reformy, čo ho priviedlo ku kontaktom na anarchistov. Preto ho Eastman vyzval v&nbsp;roku 1908 na&nbsp;odstúpenie z&nbsp;funkcie riaditeľa. Davison zostal členom správnej rady do roku 1912, kedy firmu Kodak opustil. Presťahoval sa do Harlechu v&nbsp;severnom Walese, v dvadsiatych rokoch potom zo zdravotných dôvodov do Antibes v&nbsp;južnom Francúzsku, kde v&nbsp;roku 1930 zomrel.

## Literatúra
* 
## Referencie

## Iné projekty

## Externé odkazy
* George Davison – Founder of Ammanford's White House 
* Luminous-Lint 
* The Art of the Photogravure  

## Zdroj

Kategória:Britskí fotografi
Sluka

**Sluka:**
* pri vtákoch: slovenské rodové meno rodov Scolopax, Coenocorypha a staršie aj Lymnocryptes (močiarnička) a druhov Gallinago media a Gallinago gallinago
* priezvisko:
** český hudobný skladateľ, pozri Luboš Sluka
** Marián Sluka
** Štefan Sluka
** Wilhelm J. Sluka
Spojená škola internátna (Svidník, Partizánska 52)

**Spojená škola Svidník** je stredná škola v Svidníku, ktorá vznikla spojením miestnej **ZŠ na Centrálnej ulici** a **Obchodnej akadémie Svidník**.

Súčasnou riaditeľkou je Jana Drábová.

## História
Po zriadení základnej školy 3. septembra 1976 sa prvým riaditeľom stal Štefan Čabrej. V roku 1986 bola škola premenovaná na *ZŠ armádneho generála L. Svobodu* po prezidentovi republiky Ludvíkovi Svobodovi.

V roku 1995 bola na *Strednej priemyselnej škole odevnej vo Svidníku* založená elokovaná trieda Obchodnej akadémie Bardejov. O rok neskôr, 1. septembra 1996 vznikla samostatná *Obchodná akadémia Svidník* so sídlom v priestoroch II. základnej školy. Prvým riaditeľom tejto školy bol Peter Riško. V ďalších školských rokoch pribúdali po dve triedy v študijnom odbore obchodná akadémia.

V histórii školy bol prelomový rok 2005, vtedajší riaditeľ Jaroslav Ivančo, podnietil zriadenie nového 5ročného študijného odboru *hotelová akadémia* v rámci obchodnej akadémie.

Od 1. júla 2005 sa zmenila pôsobnosť školy a vznikla *Spojená škola*, ktorá je tvorená ZŠ a obchodnou akadémiou.

## Súčasnosť školy
Na škole od roku 2002 vychádza školský časopis *Centráčik*. V roku 2007 rovnomenný školský zbor vydal vlastné CD.

## Referencie


## Externé odkazy
* Domovská stránka

Kategória:Školy vo Svidníku
Robert Demachy

**Robert Demachy** (* 7. júl 1859, Saint-Germain-en-Laye, Francúzsko – † 29. december 1936, Hennequeville) bol francúzsky fotograf.

## Život a tvorba
Robert Demachy pochádzal z&nbsp;bohatej rodiny francúzskeho bankára. Mal hudobné a výtvarné nadanie, najviac sa však venoval fotografovaniu. Roku 1894 vystavoval svoje fotografie, vtedy ešte v&nbsp;realistickom štýle, na prvom salóne parížskeho *Photo-Clubu*. Potom začal používať techniku uhľotlače, neskôr gumotlače a olejotlače, a tiež upravoval negatívy ručnými zásahmi. Stal sa popredným a rešpektovaným predstaviteľom impresionistického piktorializmu.

V&nbsp;roku 1914 náhle prestal fotografovať a dokonca odmietol urobiť snímky svojich vnúčat. Do konca svojho života potom žil v&nbsp;ústraní vo svojom vidieckom sídle v Hennequeville, kde sa venoval kresleniu a medirytine. Časť svojich fotografií zničil a časť venoval parížskemu *Photo-Clubu* a londýnskej *[[Kráľovská fotografická spoločnosť|Kráľovskej fotografickej spoločnosti]]*.

## Galéria

Súbor:CW07-07 - Robert Demachy, Behind the Scenes, 1904.jpg|*Za scénou*, 1904
Súbor:CW05-03 - Robert Demachy, Severity, 1904.jpg|*Prísnosť*, 1904
Súbor:CW05-01 - Robert Demachy, In Brittany, 1904.jpg|*In Brittany*, 1904
Súbor:CW07-08 - Robert Demachy, Speed, 1904.jpg|*Rýchlosť*, 1904


Súbor:CW11-09 - Robert Demachy, L'Effort, 1905.jpg|*L'Effort*, 1905
Súbor:CW16-02 - Robert Demachy, A Model, 1906.jpg|*Model*, 1906
Súbor:CW16-06 - Robert Demachy, Study, 1906.jpg|*Štúdia*, 1906
Súbor:CW16-01 - Robert Demachy, Toucques Valley, 1906.jpg|*Toucques Valley*, 1906


## Literatúra
* 
* 

## Referencie


## Iné projekty

## Externé odkazy
* Art of the Photogravure  
* Lee Gallery  
* Luminous-Lint 
* Robert Leggat: Demachy, Leon Robert  

## Zdroj

Kategória:Francúzski fotografi
Základná škola (Bratislava, Dudova 2)

**Základná škola Dudova 2** je základná škola v Bratislave, v mestskej časti Petržalka na Dudovej ulici. 

Je najstaršou sídliskovou školou v tejto mestskej časti a svoju prevádzku začala 1. septembra 1977 pod názvom **Základná škola Bierutova 17**. V tom čase bola známa triedami s vyučovaním nemeckého jazyka. Po politických zmenách došlo 1. apríla 1991 k premenovaniu ulice, na ktorej škola stála, na Dudovu. V roku 1998, v dôsledku populačného vývoja v Petržalke, došlo k zlúčeniu základných škôl na Dudovej ulici 2 a na Dudovej ulici 4. Škola má dve telocvične, 24 tried, 5 špeciálnych učební, drevársku dielňu zameranú na rozvíjanie technického myslenia detí. Výchovno-vzdelávací proces na ZŠ počas jej histórie absolvovalo viac ako 2500 žiakov. V škole sa nachádza aj súkromná materská škôlka Krtko.

Škola opakovane získala od UNICEFu titul *Škola priateľská deťom*, získala certifikát *Škola podporujúca zdravie* od Ministerstva školstva a realizuje projekty *Infovek* a *Otvorená škola*. Inštitúcia bola menovaná ako Škola roku 2015.

## Známi absolventi
* Martin Benko – meteorológ
* Matej Beňuš – slovenský reprezentant vo vodnom slalome
* Dana Beňušová – slovenská reprezentantka vo vodnom slalome
* Petra Bernasovská – moderátorka
* Jozef Csaplár – meteorológ
* Marianna Ďurianová – moderátorka
* Daniela Hantuchová – tenistka
* Filip Mentel – futbalový brankár
* Andrej Porázik – futbalista
* Jozef Žabka – dráhový cyklista

## Externé odkazy
*oficiálna stránka školy

Kategória:Petržalka
Kategória:Základné školy v Bratislave
Bam

**Bam** môže byť:
* mesto v Iráne, pozri Bam (mesto)
* provincia v Burkine Faso, pozri Bam (provincia)
* ostrov v Papui-Novej Guinei, pozri Bam (ostrov)

**BAM** môže byť:
* Bajkalsko-amurská magistrála
* planétka, pozri 2031 BAM
Spojená škola Juraja Henischa

**Spojená škola Juraja Henischa** 

Škola pozostáva z 2 organizačných zložiek:

*1. Gymnázium
*2. Stredná odborná škola polytechnická

Gymnázium bolo založené v roku 1992 a do spustenia školskej reformy bolo zamerané na informatiku.
Stredná odborná škola polytechnická pôsobí v našom okrese už viac ako 30 rokov, počas ktorých vychovala už stovky absolventov.

*Adresa školy:* 
Spojená škola Juraja Henischa
Slovenská 5
085 01 Bardejov 

## Externé odkazy
*webová stránka školy

Kategória:Stredné školy na Slovensku
Kategória:Školy v Bardejove
Gymnázium duklianskych hrdinov

**Gymnázium duklianskych hrdinov** vo Svidníku je štátna všeobecno-vzdelávacia škola, ktorej hlavným poslaním je príprava študentov na vysokoškolské štúdium v študijných odboroch:
* 7902500 – gymnázium (štvorročné) 

## História školy
14. september 1948 je považovaný za dátum zriadenia Štátneho ruského gymnázia vo Svidníku. Boli zriadené dve triedy gymnázia s vyučovacím jazykom ruským. Podľa dostupných zdrojov ako prvý riaditeľ sa uvádza Alexander Levin a následne P. Rastorgujev.

Na počesť 5. výročia Karpatsko – duklianskej operácie na ktorej sa zúčastnil aj generál Rašil bolo gymnázium premenované na Ruské gymnázium pamiatky Dukelských hrdinov vo Svidníku. Riaditeľom v tomto školskom roku bol Peter Bunganič, ktorý po odchode z nášho gymnázia pôsobil na FF UPJŠ v Prešove ako docent na Katedre ukrajinského jazyka a literatúry (autor známeho Slovensko - ukrajinského slovníka).

30. augusta 1951 uznesením Konferencie učiteľov Svidníckeho okresu došlo k zmene vyučovacieho jazyka z ruštiny na ukrajinský jazyk. Až v školskom roku 1969/70 bola na škole zriadená prvá slovenská trieda s počtom žiakov 25 žiakov. V roku 1973 sa mení názov školy na Gymnázium Dukelských hrdinov vo Svidníku. Po revolúcii v r. 1989 dochádza k mnohým zmenám.

Od roku 1990 na škole existujú 3 triedy v ročníku, jedna s vyučovacím jazykom ukrajinským a dve triedy s vyučovacím jazykom slovenským. Od roku 1999 sa na škole vyučuje len v slovenskom jazyku.

## Súčasnosť
Na škole študuje 302 študentov v 12 triedach, vyučuje 25 pedagógov a o prevádzku vrátane školskej jedálne sa stará 10 nepedagogických pracovníkov.
Gymnázium DH je od roku 2002 jednou z LCNA (Local Cisco Networking Academy). Naši študenti v rámci nepovinného predmetu „Sieťové technológie“ majú možnosť získať vedomosti z oblasti informačných technológií. Študenti programu sieťových akadémií majú príležitosť zúčastniť sa na výnimočnom vzdelávacom procese, ktorý má vysokú kvalitu, on-line vzdelávacie materiály a zadania, školených inštruktorov, praktické laboratórne cvičenia a výučbový proces, ktorý umožňujú interaktívnu komunikáciu s inštruktorom.

## Externé odkazy
* Webová stránka školy

Kategória:Gymnáziá na Slovensku
Kategória:Školy vo Svidníku
Alonso Edward

**Alonso Edward** (* 8. december 1989, Panama, Panama) je panamský atlét, ktorý sa venuje behom na 100 metrov a 200 metrov.

## Osobné rekordy
* Beh na 100 m – 10,02 s (26. apríl 2014; Clermont, USA)
* Beh na 200 m – 19,81 s (20. august 2009; Berlín, Nemecko)

## Externé odkazy
*  

Kategória:Panamskí atléti
Kategória:Bežci na 100 m
Kategória:Bežci na 200 m
Kategória:Panamskí olympionici
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Kategória:Atléti na Letných olympijských hrách 2020
Základná škola (Partizánske, Malinovského 1160/31)

thumb|Budova školy

**Základná škola, Malinovského 1160/51, Partizánske** je základná škola v Partizánskom.

Základná škola na Malinovského ul. v Partizánskom je najmladšou školou v 25-tisícovom meste Partizánske. Je situovaná pod horou. Bola otvorená v školskom roku 1989/1990 na sídlisku Šípok, v okrajovej časti mesta. V blízkosti školy je zastávka MHD, pastoračné centrum a dve predškolské zariadenia.

Škola je plno organizovanou školou s nultým až deviatym ročníkom. Súčasťou školy je aj školský klub detí. Pod správu školy patrí aj viacúčelové ihrisko, ku ktorému je vybudovaný chodník z areálu školy. Keďže v regióne je veľa zahraničných firiem, dôraz je kladený na výučbu cudzích jazykov a informatiky. Časová dotácia týchto predmetov je posilnená voľnými hodinami. V blízkom okolí je to jediná škola so skupinovou integráciou.

Na škole prebiehajú dlhodobo projekty: Stop fajčeniu, aktívne globálne školy, Infovek, e-Twinning, Nadácia Orange, psychosociálny výcvik žiakov deviateho ročníka, diskusný klub v spolupráci s pedag.-psych. poradňou.

Súčasnou riaditeľkou školy je Alena Barancová.

## História
* 1989 – otvorenie školy na sídlisku Šípok v Partizánskom
* 1994 – zrušenie dvojsmenného vyučovania
* 2002 - prechod školy na právnu subjektivitu
* 2005 - vznik loga školy
* 2008 - nový smer podľa ŠVP

## Externé odkazy
* Webová stránka

Kategória:Základné školy na Slovensku
Kategória:Školy v Partizánskom

Kategória:Špeciálne školy na Slovensku